Pokrovsk (Ukraina)

Pokrovsk (ukraina Покровськ) on linn Ukrainas Donetski oblastis, Pokrovski rajooni halduskeskus. Linn asub 52  kilomeetrit Donetskist loodes. Kuni 2020. aastani oli Pokrovsk oblastilise tähtsusega linn. Pokrovski haldusalas asuvad Rodõnske linn ja Ševtšenko alev. Pokrovsk asutati 1875. aastal Grišino külana. 1881. aastal ehitati küla lähedale veduridepoo, seejärel riigiraudtee ning jaamahoone. Liiklus nii kauba- kui reisirongidele avati Grišino raudteejaamas 1884. aastal. Seoses raudteetaristu arenguga alustati piirkonnas mitmete maavarade, eelkõige kivisöega, kaevandamisega. Suurte söekaevanduste avamine Grišino jaama lähipiirkonnas 20. sajandi alguses tõi kaasa jaama kaubavedude pideva suurenemise. 1917. aastal laaditi jaamas üle 10 000 vaguni kivisütt ja võeti vastu ligikaudu 1500 vagunit erinevaid saadetisi kaevanduste töö korraldamiseks. Venemaa kodusõda laastas piirkonda tugevalt. Lühiajaliselt oli võim mitmete eri jõudude käes (Punaarmee, Ukraina Rahvavabariigi armee, vene valgekaartlased, Nestor Mahno üksused jne.) Peale sõjategevuse lõppu taastati 1925. aastaks 6 söekaevandust. 1934 sai küla nimeks Postõševo. 1938. aastal pandi külale nimeks Krasnoarmiiske (Krasnoarmeiskoje) ja ta sai linnaõigused. 1964. aastast oli nimeks Krasnoarmeisk. 12. mail 2016 nimetati Ukraina Ülemraada otsusega linn ümber Pokrovskiks. Pärast Donbassi sõja algust, alates 2014. aasta kevadest, on linn separatistliku Donetski Rahvavabariigi ja Ukraina relvajõudude üksuste vahelise rindejoone lähedal. Pärast Ukraina valitsuse poolt kontrolli osalist kaotamist Donetski oblasti üle 2014. aastal evakueeriti Donetski Riiklik Tehnikaülikool Pokrovskisse. 18. märtsil 2022 pommitasid Vene väed linna uusimatelt mitmikraketiheitjatelt 9K515 Tornado-S, hukkus 2 inimest, 10 sai vigastada. 7. augustil 2023 tabasid Vene raketid Venemaa sissetungi käigus Ukrainasse linna kaks korda, tappes üheksa inimest. 6. jaanuaril 2024 tulistati Pokrovski ja Rivne linnasid maa-õhk rakettidega S-300, Venemaa rünnaku tagajärjel hukkus 11 inimest, neist 5 olid lapsed ja veel 8 sai haavata. 2024. aasta juulis jätkas Venemaa jõupingutusi Pokrovskini jõudmiseks ja selle hõivamiseks uue pealetungiga. 15. augustil teatas Pokrovski linna sõjaväevalitsuse ülem, et Vene väed on linnast vaid 10 km kaugusel ja kutsus kõiki kodanikke, eriti vanureid ja perekondi väikeste lastega üles evakueerimisele. 19. augustil teatasid Ukraina ametiisikud, et Pokrovskis ja ümberkaudsetes külades elavad lastega pered peavad lahkuma. 27. augustil teatati, et suurem osa elanikkonnast jäi linna vaatamata evakueerimiskäskudele ning et alates 10. augustist on lahkunud vaid umbes 4300 inimest. Mõnedel andmetel oli 2017. aastal oli Pokrovskis 75 205 elanikku. Riigi statistikaamet arvestas 2024. aastal linna elanike arvuks ligikaudu 38 000 inimest ja linna territoriaalse piirkonna elanikeks ligikaudu 51 800 inimest. 2001. aasta rahvaloenduse andmeil oli rahvastiku koosseis: ukrainlased 75,0% venelased 22,1% valgevenelased 0,67% armeenalsed 0,37% aserbaidžaanlased 0,26% Emakeele järgi jaotusid elanikud 2001. aastal: vene keel 59,8% ukraina keel 39,4% armeenia keel 0,18% valgevene keel 0,10% Pokrovsk suur tööstuslinn, selle territooriumil tegutseb 20 ettevõtet kuuest tööstusharust. Linn on Donetsi söebasseini söekaevanduste keskus aastast 1884. Linnas tegutsevad Ukraina söetööstuse suurimad kaevandused - Krasnolimanska ja Pokrovske (söe tootmine oli 2005. aastal - 6 241 000 tonni), kus kaevandatav süsi on kvaliteetne ning seda kasutatakse terasetööstuses. Lisaks arendatakse ehitusmaterjalide tööstust ja raudteetranspordi taristut. Linnas on 5 masinaehitusettevõtet (sealhulgas elektrimootorite tootmine), kaks ehitusmaterjalide tootmisettevõtet, õmblusvabrik, pagaritööstus, lihakombinaat, piimakombinaat, toidutehas. http://www.ukrstat.gov.ua/druk/publicat/kat_u/2017/zb/06/zb_chnn_0117pdf.zip Гайворонський П.Є. (2013). Красноармійськ: історія, адміністративний статус, зміна назв // Историко-краеведческий альманах «Любимый город». Донецьк. Krasnoarmiysk. britannica.com. Постанова Верховної Ради України від 12 травня 2016 року № 1353-VIII "Про перейменування окремих населених пунктів". Donetsk National Technical University Ukrainian website. осійські війська обстріляли Покровськ новітніми касетними снарядами "Торнадо-С". Архів оригіналу за 4 березня 2022. Russian missiles kill nine, destroy hotel in eastern Donetsk, Ukraine says". Reuters. Наслідки ракетного удару в Покровському районі Донеччини: росіяни вбили 11 людей, серед яких 5 — діти. Новинарня. 6 січня 2024. Russian forces close in on Pokrovsk, authorities urge residents to evacuate. english.nv.ua. "I just feel pain': Pokrovsk packs up as Russian invaders close in". The Guardian. 27 August 2024. Стало известно, сколько зарабатывают жители Покровска. Шахтерский край, 12 сентября 2017. [1] ukrstat.gov.ua. Національний склад міст. Datatowel.in.ua (укр.). Процитовано 27 квітня 2024. Рідні мови в об'єднаних територіальних громадах України. Український центр суспільних даних. Linnavalitsuse koduleht Venemaa saadab Pokrovski suunale uusi jõude. err.ee, 2. august 2024. Pokrovski langemine avaks Venemaale ukse ülejäänud Ida-Ukrainasse. delfi.ee, 28. august 2024.